เรื่องร้องเรียน: วันนี้ทางรร.นัดนักเรียนชั้นม5 ไห้ไปแก้คะแนนผลการเรียนในวิชาฟิสิกส์   โดยมนักเรียนไปกันยกชั้นเรียน บางคนคะแนนไม่ถึงบางคนส่งงานแล้วอาจารย์หางานไม่เจอ  สรุปแล้วความผิดใคร  ไม่เป็นไรนัดมาเคลียร์มาส่งงานใหม่ แต่สุดท้ายอาจารย์ไม่เข้ามา รร. ขอถามว่านัดมาเพื่ออะไรในเมื่อนัดแล้วไม่มา สงสารเด็กบ้างมั้ยครับ ผู้บริหารทราบเรื่องมั้ย รีบเคลียร์ปัญหาให้เด็กๆด่วนเลยนะครับ
การดำเนินการของเจ้าหน้าที่: เรียนฝ่ายการศึกษา ตามเรื่องแจ้ง #2023-PAL986  วันที่ 8 มีนาคม 2566  เรื่องการนัดหมายนักเรียนมาส่งงานเพื่อแก้ผลการเรียนแล้วคุณครูไม่มาตามนัดนั้น  ทางฝ่ายบริหารโรงเรียนมัธยมสุวิทย์เสรีอนุสรณ์  ได้ประชุมคณะกรรมการที่เกี่ยวข้องเพื่อสอบสวนข้อเท็จจริงแล้ว สรุปได้ว่า ในวันที่คุณครูนัดนักเรียนมาส่งงานเพื่อแก้ผลการเรียนตามกำหนดการของทางโรงเรียนนั้น คุณครูได้ลาป่วยเนื่องจากปวดศีรษะและมีไข้ จึงไปพบแพทย์ แพทย์สั่งให้พักรักษาตัว 2 วัน คือในวันที่ 8 มีนาคม และ วันที่ 9 มีนาคม 2566 และคุณครูได้ทำการพูดคุยกับผู้ปกครองและนักเรียนผ่านทางแอพลิเคชั่น Line  พร้อมทั้งนัดหมายเพื่อให้นักเรียนมาแก้ผลการเรียนอีกครั้งในวันที่ 10 มีนาคม 2566 ในเบื้องต้นทางฝ่ายบริหารได้ให้คุณครูทำบันทึกชี้แจงพร้อมแนบใบรับรองแพทย์เรียบร้อยแล้ว เมื่อผลการดำเนินการเป็นเช่นไรจะรายงานให้ทราบในลำดับต่อไปค่ะ
ความเห็นของผู้แจ้ง: วิชาฟิสิกส์ ม5 ครูผู้สอนที่นัดเด็กมาชื่อ วีระพงษ์  ไพศาร
พื้นที่: แขวงประเวศ เขตประเวศ กรุงเทพมหานคร